 Proza - : - Sa cumperi o pisica de Nitu Maria : - Sa cumperi o pisica de Nitu Maria"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Snowman si... (Proza) > Luna de pe... (Proza) > Gramofonul... (Proza) > Se numea... (Proza) > Fular ... (Poezie) > De-a v-ati... (Poezie) > Reciclare la... (Proza) > Apologia... (Eseu) > Autism:... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1791771 index.html' > Vizionari: 1663 > Sa cumperi o pisica proza [ ] - - - - - - - - - - - - - - - - - - - - - - - - - de Nitu Maria [Maria29 ] 2008-07-09 | | Sa cumperi o pisica Hi! Ea e Lav. Adica Lavinia, pentru pietonii nou-veniti. Trebuie sa intre in biroul directorului sa trimita urgent un fax. Ein, Zwei, Polizei... Deschide usa, a reusit . Drei, Vier, Grenadier... Rasufla usurata ca nu e directorul in birou. Flavia, secretara, ii face semn dulce amical sa astepte putin, ocupata sa vocifereze in receptorul telefonului. Missi scapase singura prin curte si Titi, individul legitimat de primarie si de preot drept partenerul ei de camera for ever, nu dadea nici un semn de nevrozare. La 45 de ani, Flavia gandea cu convingere copilareasca despre starile ei, ca erau de un firesc fara drept de apel, oricine la fel s-ar fi impacientat. Un sfert de ora ii tot explica lui Lav situatia: "E asa de bine de cand o am pe Missi! Poate Titi sa plece oricand si oricat, acum am cu cine vorbi in lipsa lui! Cand ma vede Missi imbracata, se uita atat de jalnic la usa, stiind ca urmeaza sa plec! iar cand e sa ma intorc acasa, parca ma simte de cum intru in bloc, ca o aud din capul scarilor zgreptanand la usa! Nimeni n-a mai fost vreodata ca ea, asa sincer bucuros de venirea mea!" iritata, Lav trepadeaza de nerabdare sa trimita fax-ul, raspunzandu-i monosilabic. Flavia nici nu ia in seama paginile din mana ei, neinteresata nici de continut, nici de urgenta faxului. "Trebuie sa-ti iei o pisica. Altfel, singuratatea ta nu-i a buna! Nu vezi?! Eu nici cu sefu’ nu ma mai cert, il las sa zica pe-ale lui, iar eu le tin pe-ale mele!". # Lav se intoarse in birou. Ramase cu privirea fixata ca lipita cu prenadez pe Kati, care nu observa nimic, concentrata fiind, ca la o bomba, pe pagina de internet. Lav privea de fapt dincolo de ea, actualizand marturisirile ei din alte zile. Kati isi dorise mult o pisica. Numai ca maica-sa avea alergie la pisici, stranuta chiar si numai daca ii spuneai ca trecuse alaturi umbra vreuneia. Ca gest la o nostalgie neimplinita, Kati isi pusese pe calculator ca screensaver o duzina de imagini cu pisici, care mai de care mai catifelate si mai pisicoase. De ziua ei primea cadouri bibelouri cu pisici, felicitari cu pisici, brose cu pisici, suspina cand vedea intr-o incapere un tablou sau un calendar cu pisici... Poate de atata drag ar fi putut chiar naste o pisica, daca nu si-ar fi extirpat sansele, la 44 de ani facuse operatie si-si scosese uterul, de teama unui cancer la ovare. # Neun, zehn, auf Wiedersehen! Dupa ce Flavia i-a confirmat trimiterea fax-ului, Lav a plecat acasa cu Kati si cu Oli... si cam astea au fost toate evenimentele senzationale ale sfarsitului de saptamana. Urmat ca de obicei, de un week-end "cu ferestre inchise, sub pat". Lav a tinut usa neincuiata, sa intre oricine, chiar daca ea atipeste. N-a sunat nimeni, vineri, sambata... # A urmat Duminica Floriilor, si daca nu s-a dus la biserica, asa cum pesemne s-ar fi cuvenit, dupa preceptele bunicii, a iesit totusi din casa, intr-o provocare de intalniri, antidot la imbacseala. La piata o vanzatoare turuia continuu, mecanic, parca doar expira, fara sa mai inspire, ca la o placa stricata la patefon, pasand pungile in doua miscari de robot, din dreapta pe cantar, in stanga jos de pe cantar, amestecind bani vechi cu bani noi: "doi lei, 3 mii marunt, va rog!"... Trecu la celalalt cumparator, fara sa priveasca deasupra scalei cantarului, parca stiind ca Lav nu va scoate nici o vorba, si Lav chiar nici n-ar fi indraznit sa vocifereze ca rosiile erau prea moi pentru pretul piparat, ori bananele cam baltate, ca un dalmatian jalnic bronzat... Dupa turul pietei, inapoi in inbox. Lav deschide televizorul, sa mai fie ceva prezente in casa, fie si farfaslacuri tehnice, in afara de bazaitul mustei, care nu stie cum o fi intrat prin plasa de tantari. si-ntr-adevar, doamne, cat se mai agitau la TV, si cu ce penibilitati se mai distrau, ca-i venea ca lui Luca din satul ei, care se-ntorsese beat acasa, si pentru ca se infuriase ca aia de acolo din televizor jucau atata de parca radeau de el, azvarlise cu sticla in ecran, sa mai taca dracului din gura, sa-i invete el minte, mama lor de damblagii! # "Oare ar trebui totusi, sa-mi cumpar o pisica?!" "Hai, ca acus imi sare tandara! Lav, sa stii ca o infurii rau pe Lav! Ce gand absurd! Nici sa rad singura n-ar avea haz..." Tocmai rasfoise o carte "Tratat de mangaieri": pielea ar fi mijlocul ideal de comunicare nonverbala, obrazarul sine qua non pentru o viata respirata normal, mijlocul de a pipai filosofia vietii... Scaunul e prea dur la pipait, tastatura calculatorului, chiar daca scrii un   drag, e rece, indiferenta, incolora, insipida, inodora... Trebuie o fiinta vie ca sa simti mangaierile... si-o imagina pe Flavia mangaind-o poate chiar in acel moment, la televizor, pe Missi, si Missi la randul ei pisicindu-se a raspuns, cu un tors mieros, usor surdinizat... Lav pipaie usor hainele pe care trebuia sa le ajusteze la masina de cusut pentru maica-sa.. Pentru o clipa simte ecoul unei mangaieri indepartate, de mama care o doreste la vara ori la sarbatorile de iarna, sa-i atinga fata, si ea sa-i raspunda cu privirea matasoasa de asteptare... Vorbeste cu ea prin mangaierile revarsate din haine: " Oare nu-i prea inflorat materialul asta pentru fusta ?! Ar trebui s-o mai iau pe la cusaturile laterale, e prea larga!". O imbraca pentru a simti catifelat pe umeri si pe solduri mangaierile materialului, arvunit cu gandul si sufletul undeva departe, si intr-un sarut antidot la suferinta celei care o astepta, lasand poarta tot deschisa, poate si noaptea... in singuratate prelungita din camera, parca te aneantizezi, trebuie sa te ciupesti ca sa simti ca existi. Daca nu ai "un animalut", cu care sa vorbesti, vorba Flaviei, ori o planta vie, macar sa ai atunci o oglinda mare ca sa te vezi miscandu-te, ori o fereastra prin care sa te duci cu privirea incolo si-ncoace, ca o minge de ping-pong, ori sa ai o musca, un tantar, un paianjen... Sa ai prizonierii tai! Terapii naturiste contra prezentei nedorite, Soledad! intr-o zi, in parc, ascultase un bunic si o bunica, in singuratatea lor edulcorata alaturi de nepotii adusi la joaca, compatimind un domn si-o doamna ce-si scosesera "animalutele" la plimbare, pe care le urmau constiinciosi prin toate tufisurile, alese imperativ, sa-si satisfaca trebuintele:"Deh, unii isi implinesc prin animale toata nevoia de tandrete.." "Desi eu iubesc animalele, doamne iarta-ma, de ce nu infiaza un copil, sunt atatia copii orfani..." Lav ar fi intrat in conversatie cu ei: "Dragostea unei pisici se poate cumpara ca un kilogram de cartofi de la piata, pe care-i gratinezi la cuptor, apetisant, dupa pofta inimii. E mai complicat sa cumperi dragostea unui copil de la orfelinat, e arvunita pana la urma altcuiva, celei care l-a nascut. si mai e ceva: o pisica sigur nu te va trada, chiar daca o bati, tot nu se va aciua pe la alte case, se va intoarce la tine, chiar si cand o faci pierduta pe drumul de la marginea orasului, dincolo de groapa de gunoi... in plus si in minus, o pisica nu-ti da batai de cap cu viitorul ei, cu scoala, cu casatoria si cu slujba"... "Va trebui sa-mi cumpar o pisica" revine Lav la gandurile ei... Oli, prietena lui Kati, avea acasa o duzina de pisici, pentru ca atunci cand ii fata cate una, nu se-ndura sa-i inece puii in galeata, ori sa-i duca "la margine", cum faceau taranii care-i lasau pe camp, ci intreba duios pe la vecini, pe cei pe care ii stia ca erau mai omenosi si ca le-ar fi putut indragi, daca vrea careva un motanel... "De ce sa cumperi o pisica?! Gasesti pe toate drumurile! Chiar eu iti dau una, chiar doua, cand vrei! Uite, am un motan zurbagiu, l-am botezat Bimbo, cand s-a poticnit intr-un borcan cu vopsea si s-a invartit ca pensula lui Paul Klee, de mi-a facut pe parchet un tablou cu adevarat dadaisto-fauvisto-expresionist." Oli parca uitase de blocajul ei cand vizitasera o colega de redactie, care printre altele, tinuse sa le prezinte pisoiul ei, mare si negru, botezat Virgula, pentru ca de pe frunte, pana pe bot, avea blanita alba, ca o bucla rebela. Era inchis intr-o cusca de plastic, ca intr-un cos de rufe cu ferestruica, in care-i punea bucati de hartii rupte in zeci de bucatele, drept rumegus, ca unui hamser in carantina, sau unui lepros... # Lav isi aminti ca pe drumul spre casa vazuse parca toate pisicile din cartier taindu-i calea, si mai mari si mai mici, si mai gri si mai maronii, ori mai negre... Ca in studentia de la Caminul 6 Martie, unde erau ciorchini de pisici, mai abitir in perioada examenelor. Cand era perioada sa se pisiceasca si scheunau ca un copil dupa suzeta, ca sa aiba liniste de invatat, le alerga zadarnic pe toate coridoarele si acoperisurile. Facuse alergie la mieunaturi in calduri, si parca nu mai facea deosebirile de rigoare, cate un scancet de copil pe strada ori in parc ii zbarlea parul ca la o pisica infuriata, se facea arici de iritare, si-i venea sa tot fuga, ca la pentatlon. Deschide calculatorul, si-i trimite ilinei un  , roz-bombon la marime si tandru la culoare. Degetele ii clampane sprintar pe tastatura, ca-ntr-un joc de-a soarecele si pisica, ori in ritm de samba ori cha-cha -cha. Face bilantul: e ora zece seara si n-a scos o vorba! Buzele parca s-au lipit intre ele, ii sunt tot mai crispate, se duce sa-si bea tigara cu o cafea, ca sa probeze daca mai e in stare sa-si desclesteze gura, se uita in oglinda, cu miscari de deschidere si respiratie, cum isi deschid pestii pe uscat gura si-si dilata bronhiile...Era ca o langusta ori un tipar prins in undita cu momeala de mamaliga... Aplecata peste chiuveta, ca-ntr-o stare de voma, rabufneste intr-un strigat in avalansa: bescherecistocdeuramhazachircalosdecucureazanascocordecarlibaba... Relaxata, se spala pe fata radioasa, se mangaie cu crema de noapte si susura melancolic la inceput, apoi mai puternic, ca o revansa: bescherecistocdeuramhazachircalordecucreazanascocordecirlibabacarlibabcarlibaba, apoi tot mai incet si mai rar, repetat, cum numeri continuu sa adormi . si somnul veni cumva... Era la Universitate, nu se vedea pe sine, dar se stia acolo, in acea multime de studenti, in sir, unul dupa unul, la intrare in U, sau la coada la bankomatul de la Bankpost care era intr-o parte, ori la telefonul public din cealalta parte... Multi, plecati pentru putin timp pe undeva, ca sa-si tina rand, pusesera ca semn cate o pisica moarta, alba, gri, neagra, de orice culoare... Ceva semanator mai vazuse de mult, in drum spre Eforie, in mijlocul autostrazii, o pisica stafidita, cine stie de cand calcata de masini, care atunci nu mai era nimic dizgratios, au contraire, ca o natura moarta cu pisica si linia alba, intrerupta a drumului, ori ca o floare rosie, o floare de mac presata pentru un ierbar pentru ora de botanica, ori intre paginile vreunui caiet cu coperte gri asfaltos, ale unui jurnal de calatorie... Tinerii manevrau firesc bucatile de pisica, ca pe o revista pusa drept semne de "ocupat", pisici uscate, ca pasarile impaiate, ori ca bucatile de blana de vulpe pentru gulere de lux la paltoane. in tramvaie si pe strazi, trecea apoi printre studente care-si prindeau parul cu banderole din cozi de pisica, cu naturalete, ca din orice blana prelucrata la metru. Dupa ce s-a trezit, dimineata s-a prelungit adanc in zi, imbibata pastos in imaginea persistenta a studentilor si a pisicilor uscate. A ocolit de departe secretariatul, sa evite povestile Flaviei despre Missi. ii era teama pentru Missi, sa nu apara pe genericul filmului ce-i ramasese in minte, formolizat si el, ca sa-l vanda ca pont unui scenarist: " Generatia pisicilor moarte". | index 'pageview'); 